พระธรรมวชิรเวที (บุญสิน อุตฺตมชาโต)

พระธรรมวชิรเวที นามเดิม บุญสิน ฉายา อุตฺตมชาโต นามสกุล ขุนอุดม เป็นพระราชาคณะชั้นธรรมฝ่ายมหานิกาย ปัจจุบันดำรงตำแหน่งเจ้าอาวาสวัดดุสิดารามวรวิหาร และเจ้าคณะภาค 18

ประวัติ 
พระธรรมวชิรเวที นามเดิม บุญสิน นามสกุล ขุนอุดม เกิดวันอาทิตย์ ที่ 29 เมษายน 2494 ตรงกับแรม 8 ค่ำ  เดือน 5 ปีเถาะ ณ บ้านเลขที่ 41 หมู่ที่ 14 ตำบลหงษ์เจริญ อำเภอท่าแซะ จังหวัดชุมพร บิดาชื่อนายสาย มารดาชื่อนางนิจ บรรพชาเมื่อวันที่ 18 เดือนเมษายน พ.ศ. 2508 ณ วัดหงษ์ปิยาราม ตำบลหงษ์เจริญ อำเภอท่าแซะ จังหวัดชุมพร     มีพระครูสุพรตประสาธน์ วัดเขาแก้ว จังหวัดชุมพร เป็นพระอุปัชฌาย์ อุปสมบทเมื่อวันที่ 16 เมษายน 2517 ณ วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร มีพระวิสุทธิโสภณ (วรรณ มนุญฺโญ) สมณศักดิ์สุดท้ายที่พระธรรมญาณมุนี วัดดุสิดารามวรวิหาร เป็นพระอุปัชฌาย์

ปริญญาที่ได้รับการถวาย 
 พ.ศ. 2523  สอบได้เปรียญธรรม 9 ประโยค สำนักเรียนวัดชนะสงคราม พ.ศ. 2523
 พ.ศ. 2540  สำเร็จปริญญาดุษฎีบัณฑิต (Ph.D.) สาขาบาลีพระพุทธศาสนา จากมหาวิทยาลัยพาราณสี ประเทศอินเดีย พ.ศ. 2528
 พ.ศ. 2543  ปริญญาโท (M.A.) จากมหาวิทยาลัยมคธ ประเทศอินเดีย

ตำแหน่งการปกครอง 
 พ.ศ. 2530 เป็นผู้ช่วยเจ้าอาวาสวัดดุสิดาราม วรวิหาร 
 พ.ศ. 2541 เป็นรองเจ้าคณะภาค 17 
 พ.ศ. 2543 เป็นพระอุปัชฌาย์ วิสามัญ 
 พ.ศ. 2550 เป็นรองเจ้าคณะภาค 16 
 พ.ศ. 2552 ได้รับพระบัญชาสมเด็จพระสังฆราชแต่งตั้งเป็นเจ้าอาวาสวัดดุสิดารามวรวิหาร
 พ.ศ. 2557 เป็นเจ้าคณะภาค 18 ปกครองดูแลคณะสงฆ์ 6 จังหวัด ประกอบด้วย จังหวัดพัทลุง สงขลา ปัตตานี ยะลา นราธิวาส และสตูล

สมณศักดิ์ 
 พ.ศ. 2539 เป็นพระราชาคณะชั้นสามัญที่ พระศรีสิทธิเมธี
 พ.ศ. 2545 เป็นพระราชาคณะชั้นราชที่ พระราชวรมุนี ตรีปิฎกบัณฑิต มหาคณิสสร บวรสังฆาราม คามวาสี
 พ.ศ. 2553 เป็นพระราชาคณะชั้นเทพที่ พระเทพสิทธิมุนี ศีลาจารดิลก ตรีปิฎกบัณฑิต มหาคณิสสร บวรสังฆาราม คามวาสี
 พ.ศ. 2565 เป็นพระราชาคณะชั้นธรรมที่ พระธรรมวชิรเวที ศรีพิพัฒนโกศล โสภณภาวนานุสิฐ ตรีปิฎกบัณฑิต มหาคณิสสร  บวรสังฆาราม คามวาสี

อ้างอิง 

ภิกษุในสังกัดคณะสงฆ์มหานิกาย
ธรรมวชิรเวที (บุญสิน
เจ้าคณะภาค 18
เจ้าอาวาส
ภิกษุจากจังหวัดชุมพร
ภิกษุจากวัดดุสิดารามวรวิหาร
เปรียญธรรม 9 ประโยค
บุคคลจากอำเภอท่าแซะ
ศิษย์เก่าจากมหาวิทยาลัยพาราณสี
ศิษย์เก่าจากมหาวิทยาลัยมคธ